polyglot-tagger/wikipedia-language-snippets-filtered huggingface dataset:
வேலூர், தமிழ்நாடு: வேலூரில் பணம் திமுக தலைவர்களிடம் இருந்து கைப்பற்றப்பட்டது. வாக்காளர்களுக்குக் கையூட்டுத் தருவதற்காக இவை வைத்திருக்கப்பட்டிருக்கலாம் என சந்தேகிக்கப்பட்டது. திரட்டப்பட்ட ஆதாரங்களின் படி, இந்தியத் தேர்தல் ஆணையம் ஏப்ரல் 18 தேர்தலை வேலூர் தொகுதியில் இடைநிறுத்தியது. திமுக தலைவர்கள் இக்குற்றச்சாட்டை மறுத்து, இதனை ஓர் அரசியல் சதி எனக் குற்றஞ்சாட்டியது.
கிழக்கு திருபுரா, திரிபுரா: சட்டம் ஒழுங்கு சர்ச்சை காரணமாக இந்தியத் தேர்தல் ஆணையம் இத்தேர்தல் தொகுதியில் தேர்தலை ஏப்ரல் 18 இலிருந்து ஏப்ரல் 23 இற்குத் தள்ளிப் போட்டது.
காங்கிரசு கட்சி பாஜக உடன் நேரடியாக மோதக்கூடிய மாநிலங்களில் கூட்டணி இல்லாமல் தனித்துப் போட்டியிட்டது. அவை: இமாச்சலப் பிரதேசம், உத்தராகண்டம், ராஜஸ்தான், குசராத்து, மத்தியப் பிரதேசம், சத்தீசுகர் ஆகியவையாகும். சம்மு காசுமீர், பீகார், தமிழ்நாடு, மகாராட்டிரம், கருநாடகம், சார்க்கண்ட், கேரளம் ஆகிய மாநிலங்களில் காங்கிரசு மாநிலக் கட்சிகளுடன் இணைந்து போட்டியிட்டது. உத்தரப் பிரதேசம், மேற்கு வங்காளம், ஆந்திரப் பிரதேசம், தில்லி, பஞ்சாப், அரியானா, கோவா ஆகிய மாநிலங்களில் காங்கிரசுக் கட்சி எந்தக் கட்சியுடனும் கூட்டணி அமைக்க முடியவில்லை.
2019 இந்தியப் பொதுத் தேர்தல் பதினேழாவது மக்களவைக்கான உறுப்பினர்களைத் தெரிவு செய்ய 2019 ஏப்ரல் 11 முதல் மே 19 வரை நடத்தப்பட்டது. மே 23 இல் வாக்குகள் எண்ணப்பட்டு, அதே நாளில் முடிவுகள் அறிவிக்கப்பட்டன. ஏறத்தாழ 900 மில்லியன் இந்தியக் குடிமக்கள் வாக்களிக்கத் தகுதி பெற்றனர். இத்தேர்தலில் 67% இற்கும் அதிகமானோர் வாக்களித்தனர். இத்தேர்தலிலேயே இந்தியத் தேர்தல் வரலாற்றில் மிக அதிகமானோர் வாக்களித்தனர். அத்துடன் மிக அதிகமான பெண்கள் இத்தேர்தலிலேயே வாக்களித்திருந்தனர்.
திமுக கூட்டணியில் காங்கிரசு 10 தொகுதிகளிலும், மார்க்சியப் பொதுவுடமைக் கட்சியும், இந்தியப் பொதுவுடமைக் கட்சியும், விடுதலைச் சிறுத்தைகள் கட்சியும் தலா இரண்டு தொகுதிகளிலும் மதிமுக, கொங்கு தேசிய முன்னேற்றக் கட்சி, இந்திய யூனியன் முசுலிம் லீக் ஆகிய கட்சிகள் தலா ஒரு தொகுதிகளிலும் போட்டியிட்டன. கூட்டணி கட்சிகளுக்கு ஒதுக்கப்பட்டது போக திமுக மொத்தம் இருபது இடங்களில் போட்டியிட்டது.
பகுஜன் சமாஜ் கட்சித் தலைவர் மாயாவதி குமாரி, சமாஜ்வாதி கட்சித் தலைவர் அகிலேஷ் யாதவ் உத்தரப் பிரதேசத்தில் உள்ள 80 தொகுதிகளில் 76 தொகுதிகளுக்கு போட்டுயிட மகாகத்பந்தன் என்ற கூட்டணியை 2019 சனவரியில் அறிவித்தார்கள். அமேதி, ராய் பரேலி ஆகிய தொகுதிகளை காங்கிரசுக்கும், மேலும் இரண்டு தொகுதிகளை வேறு கட்சிகளுக்கும் போட்டியிடாமல் விட்டுக் கொடுத்தார்கள். இக்கூட்டணியில் காங்கிரசு இடம்பெறவில்லை.
இந்திய அரசியலமைப்பின் படி, மக்களவைக்கான தேர்தல்கள் ஐந்து ஆண்டுகளுக்கு ஒரு முறை அல்லது குடியரசுத் தலைவர் நாடாளுமன்றத்தைக் முன்கூட்டியே கலைக்கும் போது நடைபெறுகின்றன. 2019 மார்ச் 10 இல் பதினேழாவது மக்களவைக்கான தேர்தல்கள் பற்றிய அறிவிப்பை இந்தியத் தேர்தல் ஆணையம் 2019 மார்ச் 10 இல் அறிவித்தது. அதன் பின்னர் தேர்தல் ஆணையத்தின் நன்னடத்தைக் கோட்பாடு விதிகள் உடனடியாக நடைமுறைக்கு வந்தன.
அதிமுக கூட்டணியில் பாமக ஏழு தொகுதிகளிலும், பாஜக ஐந்து தொகுதிகளிலும் தேமுதிக நான்கு தொகுதிகளிலும் புதிய தமிழகம், புதிய நீதிக் கட்சி, தமாகா ஆகிய கட்சிகள் தலா ஒரு தொகுதியிலும் போட்டியிட்டன. புதுச்சேரியில் என். ஆர். காங்கிரசு போட்டியிட்டது. கூட்டணி கட்சிகளுக்கு ஒதுக்கப்பட்டது போக அதிமுக மொத்தம் இருபது இடங்களில் போட்டியிட்டது.
2019 மார்ச் 10 ஆம் நாள் 7-கட்டத் தேர்தல் அட்டவணை அறிவிக்கப்பட்டது. வாக்குகள் 2019 மே 23 இல் எண்ணப்பட்டன. பீகார், உத்தரப் பிரதேசம், மேற்கு வங்காளம் ஆகிய மாநிலங்களில் ஏழு கட்டங்களிலும் தேர்தல்கள் நடைபெற்றன. சம்மு காசுமீர் மாநிலத்தின் அனந்த்நாக் தொகுதியில் தேர்தல் வன்முறைகள் காரணமாக மூன்று கட்டங்களில் தேர்தல் நடத்தப்பட்டது.
காங்கிரசு பெங்களூர் புறநகரிலும் ஜனதாதளத்தின் பிராஜ்வால் ரேவண்ணா ஸாசனிலும் கட்சிசாரா சுமலதா ஆம்பரீசு மாண்டியாவிலும் வென்றனர். நிகில் குமாரசாமி மாண்டியாவில் சுமலதாவிடம் தோற்றார். நிகில் குமாரசாமி தேவகவுடாவின் பேரன் முதல்வர் குமாரசாமியின் மகன். பிராஜ்வால் ரேவண்ணாவும் தேவகவுடாவின் பேரன் .
ஐதராபாத்தில் மஜ்லிஸ் கட்சி வென்றது. அடிலாபாத்திலும் கரீம்நகரிலும் நிசாமாபாத்திலும் செகந்திராபாத்திலும் பாசக வென்றது. நிசாபாத்தில் சந்திரசேகர் ராவின் மகள் கவிதா தோற்றார். நல்கொண்டாவிலும் போங்கிரிலும் மல்கஜ்கிரியிலும் காங்கிரசு வென்றது. தெலுங்கானா இராட்டிர சமிதி ஒன்பது தொகுதிகளில் வென்றது.
ஔரங்காபாத்தில் மஜ்லிஸ் கட்சி வென்றது, பாராமதியிலும் சாடராவிலும் சிரூரிலும் ராஜ்காட்டிலும் தேசியவாத காங்கிரசும் சந்திரபூரில் காங்கிரசும் வென்றன. பாசக 23 தொகுதிகளிலும் சிவசேனா 18 தொகுதிகளிலும் அமராவதி தொகுதியில் கட்சி சாரா வேட்பாளர் நவ்நித் இரவி ராணாவும் வென்றனர்.
காங்கிரசு 15 தொகுதிகளிலும், மார்க்சிய பொதுவுடமை கட்சி ஓர் தொகுதியிலும் இந்திய யூனியன் முசுலிம் லீக் இரு தொகுதிகளிலும் கேரளா காங்கிரசு ஓர் தொகுதியிலும் புரட்சிகர சோசலிசுடு கட்சி ஓர் தொகுதியிலும் வென்றனர்.
அமமுக கட்சியானது தேர்தல் ஆணையத்தில் பதிவு செய்யப்படாததால் இந்த அணிக்குப் பொதுவான சின்னம் வழங்கியபோதும், அவர்கள் சுயேச்சைகளாகவே கருதப்படுவர் எனவும் உச்சநீதிமன்றம் அறிவித்தது.
ஆந்திரப் பிரதேசம், அருணாச்சலப் பிரதேசம், ஒடிசா, சிக்கிம் ஆகிய மாநிலங்களுக்கான சட்டப் பேரவைகளுக்கான தேர்தல்களும் இப்பொதுத் தேர்தல்களுடன் இணைந்து நடத்தப்பட்டன.
2014 ல் இயக்குனர் ஐ. அகமதுவும் தயாரிப்பாளர் மற்றும் நடிகரான உதயநிதி ஸ்டாலின் ஆகியோர் ஹன்சிகா மோத்வானி மற்றும் அசோக் செல்வன் ஆகியோரை வைத்து இதயம் முரளி எனும் திரைப்படத்தை எடுக்க திட்டமிடனர். அது இயலாமல் போக 2013 ல் இந்தி மொழியில் வெளியான சுபாஷ் கபூரின் ஜொலி எல்எல்பீ எனும் திரைப்படத்தை எடுக்க எண்ணினர். ஹன்சிகா மோத்வானி, பிரகாஷ் ராஜ், ராதா ரவி ஆகியோர் முக்கிய வேடத்தில் நடிக்க தேர்ந்தெடுக்கப்பட்டனர். இத்திரைப்படத்தின் இசையமைப்பாளராக சந்தோஷ் நாராயணன் ஒப்பந்தமானார். இத்திரைப்படத்தின் தயாரிப்பு 2015 ஆகஸ்டு மாதம் தொடங்கப்பட்டது. படத்தின் தொடக்கம் முதலே படத்தின் பெயர் அறிவிக்கப்படாமல் இருந்தது.
மனிதன் 2016 இல் வெளிவந்த இந்தியத் தமிழ் திரைப்படமாகும். இத்திரைப்படத்தை எல். அகம்மது இயக்கியிருந்தார். இத்திரைப்படத்தின் நடிகர்களாக உதயநிதி ஸ்டாலின், ராதா ரவி, பிரகாஷ் ராஜ், விவேக், ஐஸ்வர்யா ராஜேஷ், மற்றும் கிருஷ்ண குமார் ஆகியோர் நடித்திருந்தனர். இத்திரைப்படம் 2013 இல் இந்திமொழியில் வெளியான சுபாஷ் கபுரின் "ஜாலி எல்எல்பீ" படத்தினை அடிப்படையாக கொண்டது. இத்திரைப்படம் டெல்லி கிட் அன்ட் ரன் வழக்கை அடிப்படையாக கொண்டு எடுக்கப்பட்டது. இத்திரைப்படம் ஏப்ரல் 29, 2016 இல் வெளிவந்தது.
இத்திரைப்படத்திற்கு சந்தோஷ்நாராயணன் இசையமைத்துள்ளார். இத்திரைப்படத்தில் ஐந்து பாடல்கள் அமைந்துள்ளன. இவற்றிற்கு மேலாக இத்திரைப்படத்தில் வெளிவிடாத பாடலை சக்திஸ்ரீ கோபாலன் பாடியுள்ளமை குறிப்பிடத்தக்கது. இத்திரைப்படத்தில் இடம்பெற்றுள்ள பாடல் வரிகளை மதன் கார்க்கி, விவேக் ஆகியோர் எழுதியுள்ளனர்.
நள்ளிரவில் வசந்தி தேவி விடுதலை செய்யப்பட்டாலும் இவரது கைது, போராட்டம் வலுக்கக் காரணமாக இருந்தது. கல்கத்தா நகரின் இரண்டு சிறைச்சாலைகளும் தொண்டா்களால் நிரம்பி வழிந்ததால் சிறப்பு முகாம்களை அரசு ஏற்படுத்த வேண்டியிருந்தது. 1921 ஆம் ஆண்டு டிசம்பா் 10 ஆம் நாள் பிரித்தானிய அரசு தாஸ் அவா்களையும் போஸ் அவா்களையும் கைது செய்தது. பிரித்தானிய அரசால் 11 முறை கைது செய்யப்பட்ட போசிற்கு இதுவே முதல் கைது ஆகும். தாஸ் கைது செய்யப்பட்ட பின் “வங்காளா் கதா” என்னும் அவருடைய பத்திரிக்கைக்கு வசந்தி தேவி பொறுப்பேற்றுக் கொண்டாா். 1921-22 ஆம் ஆண்டு வங்காள பிரதேச காங்கிரஸின் தலைவராகவும் வசந்தி பொறுப்பேற்றுக் கொண்டாா். 1922 ஆம் ஆண்டு ஏப்ரல் மாதம் நடந்த சிட்டகாங்க் மாநாட்டில் அடிமட்டத்திலிருந்து போராட்டங்களை நடத்த வேண்டும் என்று வலியுறுத்தினாா். நாடு முழுவதும் பயணம் செய்து வசந்தி இந்திய கலை, கலாச்சாரம் பண்பாடு ஆகியவை பாதுகாக்கப்பட வேண்டும் என்றும், இதுதான் காலனி ஆதிக்கத்திற்கு சிறந்த மாற்று என்றும் வலியுறுத்தினாா்.
வசந்தி தேவி ஒரு இந்திய விடுதலைப் போராட்ட வீராங்கனை. இவா் சுதந்திரப் போரில் தீவிர செயல்வீரராக இருந்த சித்தரஞ்சன் தாஸ் அவா்களின் துணைவியா் ஆவாா். இவரது கணவா் தாஸ் 1921ல் சிறைப்பட்ட பிறகும், கணவா் 1925 ஆம் ஆண்டு இறந்த பின்பும் நாட்டு விடுதலைக்காக பல போராட்டங்களில் பங்கெடுத்தாா். விடுதலைக்குப் பின்னா் தீவிர சமூக சேவை ஆற்றி வந்துள்ளாா். 1973 ஆம் ஆண்டு இவருக்கு இந்திய அரசு பத்ம விபூசண் விருது வழங்கி பெருமை சோ்த்தது.
சுபாஸ் சந்திர போஸிற்கு தாஸ்தான் வழிகாட்டியாக இருந்தவா். 1925 ஆம் ஆண்டு தாசின் மறைவிற்குப் பின் வசந்தியிடம் போஸ் ஆலோசனை கேட்டு வந்தாா். போஸ் வசந்தி தேவியைத் தன் வளா்ப்புத் தாயாக கருதிவந்துள்ளாா். போஸின் வாழ்வில் தாக்கத்தை ஏற்படுத்திய நான்கு பெண்களுள் வசந்தியும் ஒருவா். மற்ற மூவரும் பிரபாவதி என்னும் போஸின் தாயும், பிபாவதி என்னும் சரத் சந்திர தாஸின் மனைவியும் மற்றும் எமிலி ஸ்கினிக் என்னும் போஸின் மனைவியும் ஆவா்.
பிரித்தானிய ஆட்சியின் போது அஸ்ஸாம் அரசில் திவானாக இருந்த பாரதநாத் ஹால்தா் என்பவருக்கு 1880 ஆம் ஆண்டு மாா்ச் 23 ஆம் நாளன்று மகளாகப் பிறந்தாா். கல்கத்தா நகரம் “லோரொட்டோ” ஹவுசில் படித்த வசந்தி தமது 17 ஆவது வயதில் சித்தரஞ்சன் தாஸை மணம் புரிந்தாா். இவா்களுக்கு மூன்று குழந்தைகள் பிறந்தன.
ஆல்காட் நினைவு மேல்நிலைப் பள்ளி என்பது தமிழ்நாட்டின், தலைநகரான சென்னையின் ஒரு பகுதியான பெசன்ட் நகரில் உள்ள ஒரு தமிழ்வழி மேல்நிலைப் பள்ளி ஆகும். இப்பள்ளி பிரம்மஞான சபையின் நிர்வாகத்தின் கீழ் இயங்கும் இலவசத் தனியார் பள்ளி ஆகும்.
நேதாஜி சுபாஷ் சந்திர போஸின் உரைகளால் ஈர்க்கப்பட்ட ஷா நவாஸ் கான் 1943 ஆம் ஆண்டு இந்திய தேசிய இராணுவத்தில் இணைந்தார். நாடு கடந்த இந்திய அரசு அமைச்சரவையில் அவர் சேர்க்கப்பட்டார்.
பின்னர், ஆங்கிலேய அரசினை எதிர்ப்பதற்காக ஐ.என்.ஏ யின் ஒரு படைப்பிரிவினை இந்தியாவுக்குள் அனுப்பும் நடவடிக்கையில் ஷா நவாஸ் உசேன் தலைமையிலான படைப்பிரிவினை வடகிழக்கு இந்தியாவிற்கு போஸ் அனுப்பினார். ஜப்பானின் அதிகாரத்தின் கீழ் இருந்த கோஹிமா மற்றும் இம்பால் ஆகியவற்றை ஷா நவாஸ் உசேனின் படைப்பிரிவு கைப்பற்றியது.
ஷா நவாஸ் கான் இரண்டாம் உலகப் போரின் போது இந்திய தேசிய ராணுவத்தில் பணியாற்றிய இந்திய அரசியல்வாதி ஆவார். இரண்டாம் உலகப்போருக்குப் பிறகு, பிரிட்டிஷ் இந்திய இராணுவ நீதிமன்றத்தால் அவர் கைது செய்யப்பட்டு, தேசத்துரோக குற்றம் சாட்டப்பட்டு மரண தண்டனை விதிக்கப்பட்டார்.
ஷா நவாஸ் கான் இந்திய தேசிய ராணுவத்தின் தலைமை அதிகாரியாக நேதாஜி சுபாஷ் சந்திர போஸூக்கு அடுத்தபடியாக இருந்து வழிநடத்தியவர்.சிங்கப்பூர் ஜப்பானிடம் சரணடைந்ததையடுத்து போராளியாக சிறைபிடிக்கப்பட்டார்.
தனது சொந்த படமனையின் தயாரிப்பில் சில பாடல்களைப் பாடினார். பின்பு சில பிராந்தியப் பாடல்களைப் பாடுவதற்கான வாய்ப்பினைப் பெற்றார். ஷங்கரின் இயக்கத்தில் ஏ. ஆர். ரகுமான் இசையமைப்பில் ஜனவரி 14, 2015 இல் வெளிவந்த தமிழ்த் திரைப்படத்தில் லேடியோ எனும் பாடலைப் பாடினார். தமிழ் தெரியாத காரணத்தினால் பாடல் வரிகளை இந்தியில் எழுதி வைத்துப் பாடலைப் பாடினார். இந்தப் பாடலை நான்கு மணி நேரத்தில் ஒலிப்பதிவு செய்தனர். அதன் பிறகு தெலுங்கு, மற்றும் இந்தி மொழிப் பதிப்பிற்கான பாடல்களையும் பாடினார். இந்த பாடல்கள் விமர்சன ரீதியாக நல்ல வரவேற்பைப் பெற்றது. 2015 ஆம் ஆண்டில் மணிரத்னம் இயக்கிய ஓ காதல் கண்மணி திரைப்படத்தில் ஏ. ஆர். ரஹ்மான் இசையில் , வைரமுத்து எழுதிய தீரா உலா எனும் பாடலைப் பாடினார். மேலும் அதே ஆண்டில் அனிருத் ரவிச்சந்திரன் இசையமைப்பில் உருவான தங்க மகன் திரைப்படத்தில் ஓ ஓ எனும் பாடலை தனுஷ் உடன் இணைந்து பாடினார்.
இவர் தீபிகா படுகோண் நடித்து சூன், 2017 இல் வெளிவந்த ராப்தா எனும் திரைப்படத்தில் ராப்தா எனும் பாடலைப் பாடினார். மேலும் ஜக்கா ஜசூஸ் எனும் இந்தித் திரைப்படத்திற்காக உல்லு க பதா எனும் பாடலை அரிஜித் சிங்குடன் இணைந்து பாடினார். இந்தப் பாடல் பெரிய வெற்றி பெற்ற பாடலாக அமைந்தது. சச்சின்: எ பில்லியன் ரீம்ஸ், செஃப் ஹேரி மெட் செஜல் போன்ற திரைப்படங்களிலும் பின்னணிப் பாடல்களைப் பாடியுள்ளார். மேலும் இவர் 2017 இல் வெளிவந்த காக்பிட் எனும் வங்காள மொழித் திரைப்படத்தில் அதிஃப் அஸ்லாமுடன் இணைந்து பாடல் பாடினார்.
திரைப்படங்களில் பின்னணி பாடுவதைத் தவிர அவர் ஒரு இசைக்குழுவில் உள்ளார். இந்த இசைக்குழுவானது கேரளா மற்றும் கொல்கத்தா போன்ற மாநிலங்களில் இசை நிகழ்ச்சிகளை நடத்தியுள்ளது. மேலும் இந்தக் குழுவில் சஜித் சத்யா, ஜெரார்டு ஃபீலிக்சு, காட்ஃபிரே இம்மானுவேல் மற்றும் ஜோசுவா கோபால் ஆகிய ஐந்து பேர் உள்ளனர்.
நிகிதா காந்தி அக்டோபர் 2, 1991 இல் கொல்கத்தா, இந்தியாவில் பிறந்தார். இவர் வங்காளம்- பஞ்சாப் குடும்பத்தைச் சேர்ந்தவர். சென்னையில் கல்லூரிப் படிப்பைப் பயின்றார். ஒடிசி மற்றும் இந்துஸ்தானி இசையை பன்னிரன்டு வருடங்களாகக் கற்றார்.
கொல்கத்தாவின் , பஞ்சாப் மற்றும் வங்காள மொழி பேசும் குடும்பத்தில் பிறந்தார். பல் மருத்துவம் பயில்வதற்காக 2010 ஆம் ஆண்டில் இவர் சென்னை சென்றார். ஏ. ஆர். ரகுமானுடைய கே. எம். இசை மற்றும் தொழிநுட்பக் கல்லூரியின் முன்னாள் மாணவர் ஆவார்.
நிகிதா காந்தி ) என்பவர் இந்தியப் பின்னணிப் பாடகர் ஆவார். இவர் தமிழ், இந்தி, தெலுங்கு, கன்னடம் ஆகிய நான்கு மொழி இந்தியத் திரைப்படங்களில் பணியாற்றியுள்ளார்.
ஜீ சினிமா விருதுகள் 2018 இல் சிறந்த பெண் பின்னணிப் பாடகராக தேர்வு செய்யப்பட்டார். ராப்தா திரைப்படத்தில் இடம்பெற்ற ராப்தா எனும் பாடலைப் பாடியதற்காக இந்த விருது கிடைத்தது.
பொன் மாணிக்கவேல் என்பவர் சிலை கடத்தல் தடுப்புப் பிரிவின் சிறப்பு அதிகாரி மற்றும் தமிழகத்தைச் சேர்ந்த இந்தியக் காவல் பணி அதிகாரியாவார். தமிழகத்தில் திருடுபோன பழமையான கோயில் சிலைகள் மீட்புப்பணி தொடர்பான விசாரணைக்கு அறியப்படுகிறார். சேலம் மாவட்ட காவல்துறைக் கண்காணிப்பாளர் , உளவுப்பிரிவு காவல்துறைத் துணைத்தலைவர் , சென்னை மத்திய குற்றப்பிரிவு இணை ஆணையர், ரயில்வே மற்றும் சிலைக்கடத்தல் தடுப்புப் பிரிவு காவல்துறைத் துணைத்தலைவர் எனப் பல பிரிவுகளில் பணியாற்றியுள்ளார்.
இந்து சமய அறநிலையத் துறையின் மீது களங்கம் சுமத்த வேறு சில மத அமைப்புகளின் தூண்டுதலால் செயல்படுகிறார் என்று இந்து சமய அறநிலையத்துறை கூட்டமைப்பினர் குற்றம்சாட்டிப் போராட்டம் நடத்தினர்.
இவரின் கதையை அடிப்படையாகக் கொண்டு ஏ.சி. முகில் செல்லப்பன் இயக்கத்தில் பிரபுதேவா நடிப்பில் பொன் மாணிக்கவேல் என்ற திரைப்படம் உருவாகி வருகிறது.
இவா் சுவிசா்லாந்தில் பிறந்தவா். வாழ்நாளில் பெரும்பகுதியை பிரான்சு நாட்டில் கழித்து பொிய தத்துவ அறிஞராகப் புகழ் பெற்றவா். பிரான்சு நாட்டின் கற்பனைக் கதை வளத்தின் தந்தையாகப் போற்றப்படுகிறாா். இவருடைய கருத்துக்கள் இவா் எழுதிய “எமிலி” என்ற புதினத்தில் பொதிந்து கிடக்கின்றன. ஒரு ஆண் குழந்தை, இப்பருவத்திலிருந்து வளா் இளம் பருவம் எய்தும் வரை எவ்வாறு வளா்க்கப்படுகிறது என்பதைச் சிந்தித்துள்ளாா். இலக்கியத்தின் துணை கொண்டு குழந்தைகளை வளா்ப்பது குறித்த தமது கருத்துகளைத் தொிவித்துள்ளாா்.
ஜான் லாக்கே கருத்திற்கு மாற்றாக குழந்தைகள் பிறக்கும் பொழுதே அறிவுடனும், கருத்துக்களுடனும் பிறக்கின்றன. அவா்கள் வளரும் பொழுது அவைகள் வெளிப்படுகின்றன என்று குறிப்பிட்டுள்ளாா். குழந்தையின் வளா்ச்சி என்பது ஒரு வரையறுத்த கால அட்டவணைப்படி நடக்கும். குழந்தைக்கு இயற்கையாகவே அமைந்த அறிவு என்பது எது சாி, எது தவறு, நோ்மை, அநியாயம் போன்ற கருத்துக்களை உள்ளடக்கியது. இயற்கையாக அமையாதவைகளை படிப்படியாக குழந்தை சூழ்நிலையிலிருந்து கற்றுக் கொள்ளும். குழந்தைகளை வளாப்பது என்பது முறைப்படி சொல்லிக் கொடுப்பது அல்ல ஆனால், அதற்கான சூழ்நிலையை அமைத்து தாமாக அறிந்து கொள்ள உதவுவது ஆகும். குழந்தைக்கு இயற்கையாகவே அறிவு அமைந்துள்ளது என்று கூறுவதன் மூலம் லாக்கோவின் கருத்துகளில் இருந்து இவா் மாறுபடுகிறாா். இவருடைய கருத்து “பிறப்பிடக் கொள்கை எனப் பெயா்பெற்றது.
எமிலி என்னும் புதினத்தில் குழந்தை வளா்ப்பு குறித்து தற்காலத்திற்கும் பொருந்தும் முக்கியமான மூன்று கருத்துக்கள்: குழந்தைகள் ஓரளவு வளா்ந்த பின்புதான் அவர்களின் முதிர்ச்சிக்குப் பொருத்தமானவற்றைக் கற்றுத் தரவேண்டும், குழந்தைகள் தாமாக கற்கும் பொழுதுதான் சிறப்பாகக் கற்றுக் கொள்ளும், மேலும் குழந்தை வளா்ப்பும் அவா்களுக்குக் கற்றுக் கொடுப்பதும் அவா்களுக்கு இயற்கையாக அமைந்துள்ள திறனடிப்படையில் அமைவதுதான் சிறந்தது என்பதாகும்.
ருஸ்ஸோவின் கருத்துக்கள் ஐரோப்பாவில் மிகப்பொிய தாக்கத்தை ஏற்படுத்தின. குறிப்பாக அவருடைய “பிறப்பிடக் கொள்கை” அறிஞா்களாலும் அரசியல்வாதிகளாலும் பொிதும் வரவேற்கப்பட்டது.
ரானே டெஸ்காா்டிஸ் என்னும் பிரான்சு தேசத்து கணித மற்றும் தத்துவ அறிஞா் 17 ஆம் நூற்றாண்டில் மனம் என்பது வேறு, உடல் என்பது வேறு, மனம் நன்மை தீமையைப் பாா்த்து முடிவு எடுத்து உடலுக்கே கட்டளை இடும் என்றுரைத்தாா்.
ஆரம்பகாலக் குழந்தை உளவியல் கோட்பாடுகள் ஜான் லாக்கே, ஜீன் ஜேக்குவஸ் ரூஸோ, சாா்லஸ் டாா்வின் ஆகிய மூன்று மேதைகளின் கருத்துக்களையே அடிப்படையாகக் கொண்டு அமைந்துள்ளது. இன்றைய உளவியல், குறிப்பாக, குழந்தை வளா்ச்சி, மேம்பாடு, சூழ்நிலையை ஒட்டியே அமையும், அது குழந்தையின் மூளை அல்லது அறிவு வளா்ச்சியை ஒட்டியே அமையும். குழந்தை வளா்ச்சி குழந்தைகளின் நடவடிக்கை பாிணாம வளா்ச்சியின் அடிப்படையிலேயே அமையும் என மூன்று வகையான கோட்பாடுகளின் அடிப்படையில் தற்கால குழந்தை உளவியல் வளா்ச்சியடைந்துள்ளது
தென்காசி சந்திப்பு தொடருந்து நிலையம் , இந்தியாவின், தமிழ்நாடு மாநிலத்தில், தென்காசி நகரில் உள்ள ஒரு தொடருந்து நிலையம் ஆகும். இது தெற்கு ரயில்வே மண்டலத்தின் ஒரு பகுதியான மதுரை தொடருந்து பிரிவு நிர்வாகத்தின் கீழ் வருகிறது.
இந்த தொடருந்து நிலையம் தென்காசி நகரில் இரயில்வே நிலையச் சாலையின் மீது அமைந்துள்ளது. இதன் அருகில் தென்காசி நகரின் பேருந்து நிலையம் உள்ளது. இதனருகில் தொலைவில் திருவனந்தபுரம் விமான நிலையம் அமைந்துள்ளது.
இந்த நிலையம் ஒரு மைய புள்ளியாக சென்னை, மதுரை சந்திப்பு, திருநெல்வேலி சந்திப்பு தொடருந்து நிலையம், கோயம்புத்தூர் சந்தி, இராமேஸ்வரம் போன்றவற்றினை இணைக்கிறது.
மீனாவின் வளைகாப்பு நிகழ்வு தனித் தொடராக ஒளிபரப்பானது. அதில் விஜய் டிவியின் மற்ற திரைத்தொடர்களில் நடித்த நடிகைகள் சிறப்புத் தோற்றத்தில் பங்கேற்றனர்.
பாண்டியன் ஸ்டோர்ஸ் என்னும் மளிகை கடை ஒன்றை நடத்தி வருகின்றனர் அண்ணன், தம்பி நால்வர். இந்த குடும்பத்தின் மூத்த மருமகள் தனலட்சுமி. அனைவரையும் அன்பால் அரவணைப்பவர். தன் கணவரின் தம்பிகளை, தன் பிள்ளைகள் போல் பார்த்துக் கொள்வார். இந்த குடும்பத்தில் மற்ற மருமகளாக வரும் மீனா, முல்லை ஆகியோரால் இவர்களின் மகிழ்ச்சியும், ஒற்றுமையும் நீடிக்குமா?
இது அண்ணன் தம்பிகள் 4 பேரைச் சுற்றி அமையும் கதைக்களம் ஆகும். இந்த தொடரில் ஸ்டாலின், சுஜிதா, குமரன் தங்கராஜன், வெங்கட் ரங்கநாதன், சித்ரா, ஹேமா ராஜ்குமார், சரவணன் விக்ரம் மற்றும் பலரும் நடித்துள்ளனர்.
பாண்டியன் ஸ்டோர்ஸ் என்பது விஜய் தொலைக்காட்சியில் அக்டோபர் 1, 2018 ஆம் ஆண்டு முதல் திங்கள் முதல் சனி வரை இரவு 8 மணிக்கு ஒளிபரப்பாகும் தொலைக்காட்சி நாடகத் தொடர் ஆகும்.
ஹரிஸ் சோகைல் பாக்கித்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக தேர்வுத் துடுப்பாட்டம், பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். இடதுகை மட்டையாளரான இவர் இடதுகை கழல் திருப்பப் பந்து வீச்சாளர் ஆவார். இவர் சியல்கோட் ஸ்டாலியன்ஸ், சராய் தரகியாத்தி வங்கி லிமிடட் துடுப்பாட்ட அணி, சியல்கோட் துடுப்பாட்ட அணி மற்றும் பெஷாவர் சல்மி ஆகிய அணிகளுக்காக உள்ளூர்ப் போட்டிகளில் விளையாடி வருகிறார். ஆகஸ்டு 2018 இல் பாக்கிஸ்தான் துடுப்பாட்ட வாரியம் இவர் உட்பட முப்பத்து மூன்று வீரர்களுக்கு 2018-19 ஆம் ஆண்டிற்கான மத்திய ஒப்பந்த விருதினை வழங்கியது.
2013 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப்பயணம் செய்து விளையாடியது. சூலை 28 இல் கிங்டவுனில் மேற்கிந்தியத் தீவுகள் துடுப்பாட்ட அணிக்கு எதிராக நடைபெற்ற இரண்டாவது பன்னாட்டு இருபது20 போட்டியில் இவர் அறிமுகமானார். மட்டையாட்டத்தில் 4 பந்துகளில் ஓர் ஓட்டங்களை எடுத்து பத்ரி பந்துவீச்சில் ஆட்டமிழந்தார். இந்தப் போட்டியில் பாக்கித்தான் அணி 11 ஓட்டங்களில் வெற்றி பெற்றது.
2018 ஆம் ஆண்டில் பாக்கித்தான் துடுப்பாட்ட அணி மற்றும் நியூசிலாந்து துடுப்பாட்ட அணி ஐக்கிய அரபு அமீரகத்தில் சுற்றுப்பயணம் செய்து விளையாடியது.நவம்பர் 11 இல் துபாயில் நடைபெற்ற மூன்றாவது ஒருநாள் பன்னாட்டுத் துடுப்பாட்டப் போட்டியில் இவர் விளையாடினார். இந்தப் போட்டியில் 59 பந்துகளில் 60 ஓட்டங்களை எடுத்து பெர்கூசன் பந்துவீச்சில் ஆட்டமிழந்தார். இந்தப் போட்டிக்கு முடிவு எட்டப்படவில்லை.
2013 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப்பயணம் செய்து விளையாடியது. சூலை 19 இல் கிராஸ் இஸ்லத்தில் நடைபெற்ற மூன்றாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 36 பந்துகளில் 26 ஓட்டங்களை எடுத்து கீமர் ரோச் பந்துவீச்சில் ஆட்டமிழந்தார். இந்தப் போட்டி சமனில் முடிந்தது.
2018 ஆம் ஆண்டில் சூலை 5 இல் அராரேவில் நடைபெற்ற முத்தரப்பு பன்னாட்டு இருபது20 தொடரில் சிம்பாப்வே துடுப்பாட்ட அணிக்கு எதிராக நடைபெற்ற ஐந்தாவது போட்டியில் இவர் சந்தித்த முதல் பந்திலேயே ரிச்சர்ட்சன் பந்துவீச்சில் ஆட்டமிழந்தார்.இந்தப் போட்டியில் பாக்கித்தான் அணி 45 ஓட்டங்களால் வெற்றி பெற்றது.
2014ல் ஊடகங்களில் வெளியான செய்திகளின் படி, இசுலாமிய அரசுப் படைகள், வடக்கு ஈராக்கில் குறிப்பாக மோசுல் நகரத்தில் இருந்த சியா இசுலாமிய பிரிவு மக்களின் தொழுகைக்கான தொன்மை மிக்க மசூதிகள் மற்றும் தர்காக்களை முற்றிலும் அழித்தனர். அவைகளில் குறிப்பிடத்தக்கன: மோசுல் நகரத்தின் அல்-குப்பா உசைனியா மசூதி, ஜாவேத் உசைனியா மசூதி மற்றும் சாத் பின் அக்கீல் உசைனியா வழிபாட்டுத் தலம், . மற்றும் மத்திய காலத்தைச் சேர்ந்த ஒரு பெண்ணின் நினைவு மண்டபத்தையும் அழித்தனர்.
ஈராக்கின் மோசுல் நகரத்தை இசுலாமிய அரசுப் படைகளிடமிருந்து மீட்பதற்கு முன்னர், சூன் 2014 முதல் பிப்ரவரி 2015 முடிய உள்ள காலத்தில், இசுலாமிய அரசுப் படைகள் 28 வரலாற்று சிறப்பு மிக்க தொன்மையான அரண்மனைக் கட்டிடங்கள் வெடிகுண்டுகள் வைத்து இடித்துத் தள்ளினர். மேலும் தொல்லியல் அருங்காட்சியகத்தில் இருந்த பண்டைய வரலாற்று சிறப்பு வாய்ந்த தொல்பொருட்களை கொள்ளையடித்து கடத்தி விற்று இசுலாமிய அரசுப் படைக்கு நிதி சேகரித்தனர்.
இசுலாமிய அரசுப் படைகள், சூன் 2014ல் மோசுல் நகரத்தில் இருந்த அனைத்து கிறித்தவ தேவாலயங்கள் மற்றும் பௌத்த விகாரைகள் இருந்த இடம் தெரியாத அளவிற்கு அழித்துச் சிதைத்தனர்.
இசுலாமிய அரசுப் படைகளின் பண்பாட்டுச் சின்னங்கள் மீதான அழித்தொழிப்புகள் , சிரியா மற்றும் ஈராக்கில் இசுலாமிய அரசை நிறுவுவதற்கு போரில் ஈடுபட்ட அபூ பக்கர் அல்-பக்தாதி தலைமையிலான இசுலாமிய அரசுப் படைகள் 2014 முதல் சிரியா மற்றும் ஈராக்கில் 5,000 ஆண்டுகள் பழைமை வாய்ந்த பண்பாட்டுச் சின்னங்களை அழித்தனர்.
தொல்லியல் கட்டிடங்களை தகர்த்து அழித்து, அதில் உள்ள கடத்தி விற்பதற்காகவே இசுலாமிய அரசுப் படையினர் தனிப் பிரிவை வைத்திருந்தனர். இசுலாமிய அரசுப் படைகளின் இச்செயலை பண்பாட்டு அழித்தொழிப்பு என யுனெஸ்கோவின் தலைமை இயக்குநர் கண்டித்தார்.
2017ல் இசுலாமிய அரசுப் படைகள் அல்-நூரி பெரிய மசூதியையும், அதன் மினார்களையும் அழித்தனர். மூன்றாண்டுகளுக்கு முன்னர், இசுலாமிய அரசுப் படைகளின் தலைவர் அபு பக்கர் அல்-பக்காதி, இதே மசூதியில் இசுலாமிய அரசை நிறுவினார் என்பது குறிப்பிடத்தக்கது.
மே 2014ல், புது அசிரியப் பேரரசு காலத்திய அஜாஜா தொல்லியல் களத்தில் இருந்த சிலையை இசுலாமிய அரசுப் படைகள் தகர்த்து எறிந்தனர். அஜாஜா தொல்லியல் களத்தில் இருந்த 40% மேலான தொல்பொருட்கள் இசுலாமிய அரசுப்படைகளால் கொள்ளையடிக்கப்பட்டது.
மார்ச் 2015ல் மொசூல் நகரத்தின், கிபி 1880ல் கட்டப்பட்ட ஹமாவு அல் குவாது மசூதியை இடித்துத் தள்ளினர். அதே ஆண்டில் மொசூல் நகரத்தின் பிற மசூதிகளை அலங்கரித்த அலங்கார வேலைப்பாடுகளையும், அழகிய குரான் வரிகளையும் நீக்கினர்.
உதுமானியப் பேரரசு ஆட்சிக் காலத்தில் ஆர்மீனிய இன அழித்தொழிப்பு நடவடிக்கையின் நினைவாக சிரியாவில் கட்டப்பட்ட நினைவு ஆர்மீனியா தேவாலயத்தை, 21 செப்டம்பர் 2014 அன்று இசுலாமிய அரசுப் படைகளால் வெடித்து தகர்க்கப்பட்டது.
இசுலாமின் ஏக இறைவனை வழிபட வலியுறுத்தும் சலாபிசம் கொள்கைகளை கடைப்பிடிக்கும் இசுலாமிய அரசுப் படைகள், பல்வேறு உருவங்கள் கொண்ட பண்டைய பண்பாட்டு நினைவுச் சின்னங்களை அழிப்பதில் தவறில்லை என கருதினர்.
மேலும் சிரியா நாட்டின் அல்-றக்கா நகரத்தின் கிமு எட்டாம் நூற்றாண்டின் பண்டைய அசிரியர்களின் சிங்கச் சிற்பங்களையும், தொல்லியல் களத்தையும், இசுலாமிய அரசுப் படைகள் முற்றிலும் அழித்தனர்.
24 செப்டம்பர் 2014ல், ஈராக் நாட்டின் திக்ரித் நகரத்தில், ஏழாம் நூற்றாண்டில் நிறுவப்பட்ட அசிரியர்களின் புனித தேவாலயத்தை இசுலாமிய அரசுப்படைகள் இடித்துத் தள்ளினர்.
சனவரி 2015ல் மோசுல் நகரத்திற்கு அருகே இருந்த பண்டைய நினிவே நகரத்தின் கோட்டைச் சுவர்களையும், அதாத் அரண்மனை நுழைவாயில்களையும் உருத்தெரியாமல் அழித்தனர்.
சூன் 2015ல் சிரியாவின் பல்மைரா நகரத்தில் முகமது இப்னு அலி மற்றும் நிசார் அபு பகாயித்தீன் ஆகியோர் நிறுவிய பண்டைய நினைவு மண்டபங்களை இடித்துத் தள்ளினர்.
மார்சு 2015ல், இசுலாமியப் படைகள் லிபியா நாட்டின் தலைநகர் திரிப்பொலி நகரத்தின் சூபியிசம் வழிபாட்டுத் தலங்களை இடித்துத் தள்ளினர்.
21 ஆகஸ்டு 2015ல் ஈராக்கின், ஹோம்ஸ் ஆளுநனரகததில் உள்ள வரலாற்றுச் சிறப்பு மிக்க புனித எலியன் தேவாலயம் அழிக்கப்பட்டது.
மாகாண தலைநகராக இசுபகான் நகரம் உள்ளது. இந்த மாகாணத்தின் மாவட்டங்களாக அரான் வத்திக்கான் கவுன்ட், லெஜான் கவுண்டி, சாஹின் ஷாஹ்ர் மற்றும் மேமேஹ் கவுண்டி, கோம்னி ஷார் கவுண்டி, கன்சார் கவுண்டி, செம்ரோம் கவுண்டி, ஃபரிடான் கவுண்டி, ஃபெரிடியன்ஹார்ன் கவுண்டி, ஃபால்வாரான் கவுன், கசான் கவுண்டி, கல்பாயகான் கவுண்டி, மொபராகே கவுண்டி, நைன் கவுண்டி , நஜபபாத் கவுண்டி, தெஹகான் கவுண்டி, ஷெரெஸா கவுண்டி, போர்க்ஹார் கவுண்டி, டிரான் மற்றும் கர்வண் கவுண்டி, சாடகான் கவுண்டி, ப்யூய் வா மியான்ஹாஷ் கவுண்டி, குர், பிபன்பாக் கவுண்டி நாடன்ஸ் கவுண்டி போன்றவை உள்ளன. மாகாணத்தில் 18 நகரியங்கள், 25 மாவட்டங்கள், 93 நகரங்கள், 2,470 கிராமங்கள் உள்ளன. 2006 ஆண்டு கணக்கெடுப்பின்படி மாகாணத்தில் 4,559,256 மக்கள் வசிக்கின்றனர். இதில் 83.3 விழுக்காட்டினர் நகரங்களிலும், 16.7 விழுக்காட்டினர் கிராமப்பகுதிகளிலும் வசிக்கின்றனர். எழுத்தறிவு விகிதமானது 88.65 விழுக்காடு. 2011 இல் இஸ்ஃபஹானின் மக்கள்தொகை 4,879,312ஆக உயர்ந்தது.
வரலாற்று அறிஞர்கள் எஸ்பானன், சிபகான் அல்லது இஸ்ஃபஹான் ஆகியவற்றை ஆரம்பத்தில் பாதுகாப்பு மற்றும் இராணுவ தளமாக பதிவு செய்துள்ளனர். இப்பகுதியில் படிப்படியாக அதிகரித்து வந்த அரண்மனைகள் மற்றும் காப்பரண்களால், அருகிலுள்ள குடியிருப்பாளர்கள் பாதுகாப்பை பெற்றதோடு, அருகிலுள்ள பெரிய குடியிருப்புகளின் வளர்ச்சிக்கு வழிவகுக்குத்தது. இந்த வரலாற்று அரண்மனைகளானது அடாஷ்கா, சரோயாயி, தபரோக், கோஹன் தேஜ் மற்றும் கார்ட் தேஜ் போன்ற பகுதிகளில் உருவாயின. இவற்றில் வரலாற்றுக் கால பழமை வாய்ந்த தளங்களானது கலாம் செஃபீத் மற்றும் தமஜானில் உள்ள அடித்தளம் ஆகும். வரலாற்று ரீதியான கிராமமான அபியான், தேசிய அளவில் கவரக்கூடியது, சாசானியர்களின் இடிபாடுகள் மற்றும் நெருப்புக் கோயில்கள் போன்ற பிற சாசானியப் பேரரசு வரலாற்று நினைவுச் சின்னங்கள் உள்ளன.
இஸ்ஃபஹான் மாகாணமானது சுமார் 107,027 சதுர கிமீ பரப்பளவு கொண்டுள்ளது. இது நாட்டின் மையப் பகுதியில் உள்ளது. இதன் வடக்கே, மார்கசி மாகாணம், குவாம் மற்றும் செம்னானின் மாகாணங்கள் உள்ளன. இதன் தெற்கில் பர்ஸ் மாகாணம், மற்றும் கோஹிலுவே மற்றும் போயர்-அஹ்மத் மாகாணங்களை எல்லைகளாக கொண்டுள்ளது. இஸ்ஃபஹான் மாகாணத்தின் மிகத் தெற்கில் உள்ள நகராக அமீனாபாத் உள்ளது. இந்த நகரமானது மாகாண எல்லைப் பகுதியில் இருந்து இரண்டு கிமீ தொலைவில் உள்ளது. இஸ்ஃபஹான் மாகாணத்தின் கிழக்கே, யாசுது மாகாணத்தின் எல்லையும், மேற்கில் லுரேஸ்தான் மாகாணமும், தென் மேற்கில் சஹர் மஹல் மற்றும் பக்தியாரி மாகாணம் எல்லையாக உள்ளது.
இந்த மாகாணமானது பெரும்பாலும் மிதமான மற்றும் வறண்ட காலநிலையைக் கொண்டுள்ளது. குளிர்காலத்தில் ஒரு நாளின் வெப்பநிலையாக 40.6 மற்றும் 10.6 க்கும் இடையே உள்ளது. சராசரி ஆண்டு வெப்பநிலையானது 16.7 என பதிவு செய்யப்பட்டுள்ளது. ஆண்டு சராசரி மழைவீழ்ச்சி 116.9 மிமீ எனப் பதிவாகியுள்ளது. எனினும் செபஹானின் நகரமானது ஆண்டில் நான்கு மாறுபட்ட கால நிலையைக் கொண்டதாக உள்ளது.